
VALSTYBINĖ ENERGETIKOS REGULIAVIMO TARYBA

NUTARIMAS
DĖL VALSTYBINĖS ENERGETIKOS REGULIAVIMO TARYBOS 
2018 M. GRUODŽIO 21 D. NUTARIMO NR. O3E-464 „DĖL GAMTINIŲ DUJŲ ĮMONIŲ APSKAITOS ATSKYRIMO IR SĄNAUDŲ PASKIRSTYMO REIKALAVIMŲ APRAŠO PATVIRTINIMO“ PAKEITIMO

2021 m. gegužės 7 d. Nr. O3E-535
Vilnius


Vadovaudamasi Lietuvos Respublikos gamtinių dujų įstatymo 7 straipsnio 2 dalies 14 punktu, 9 straipsnio 4 dalies 2 punktu, 10 dalimi ir 44 straipsnio 1 ir 2 dalimis bei atsižvelgdama į Valstybinės energetikos reguliavimo tarybos (toliau – Taryba) Dujų ir elektros departamento Dujų skyriaus 2021 m. balandžio 27 d. pažymą Nr. O5E-485 „Dėl Valstybinės energetikos reguliavimo tarybos 2018 m. gruodžio 21 d. nutarimo Nr. O3E-464 „Dėl Gamtinių dujų įmonių apskaitos atskyrimo ir sąnaudų paskirstymo reikalavimų aprašo“ pakeitimo“, Taryba nutaria:
Pakeisti Gamtinių dujų įmonių apskaitos atskyrimo ir sąnaudų paskirstymo reikalavimų aprašą, patvirtintą Tarybos 2018 m. gruodžio 21 d. nutarimu Nr. O3E-464 „Dėl Gamtinių dujų įmonių apskaitos atskyrimo ir sąnaudų paskirstymo reikalavimų aprašo patvirtinimo“ (toliau – Aprašas):
.	Pakeisti Aprašo 13.4.8 papunktį ir jį išdėstyti taip:
„. išsinuomoto ilgalaikio turto, kuris vadovaujantis Tarptautiniais apskaitos standartais yra apskaitomas ilgalaikiame turte, vertę.“
.	Papildyti Aprašą 13.4.9 papunkčiu ir jį išdėstyti taip:
„. kompensacijas, mokamas kitų šalių operatoriams pagal nacionalinių reguliavimo institucijų ir (ar) Energetikos reguliavimo institucijų bendradarbiavimo agentūros (ACER) sprendimus dėl tarpvalstybinio sąnaudų paskirstymo pagal 2013 m. balandžio 17 d. Europos Parlamento ir Tarybos Reglamentą (ES) Nr. 347/2013 dėl transeuropinės energetikos infrastruktūros gairių, įgyvendinant Europos Sąjungos bendro intereso projektus (angl. Projects of Common Interest, PCI).“
.	Pakeisti Aprašo 19.1 papunktį ir jį išdėstyti taip:
„. Tarybos nustatyti ilgalaikio turto nusidėvėjimo normatyvai taikomi visam reguliuojamoje veikloje naudojamam ilgalaikiam turtui, nepriklausomai nuo jo įsigijimo laiko ir vertės. Ilgalaikio turto, įsigyto už Europos Sąjungos fondų, dotacijų ir subsidijų, perkrovų pajamas ir joms prilygintas lėšas, nusidėvėjimo (amortizacijos) sąnaudas gamtinių dujų įmonė privalo skaičiuoti pagal konkrečiam turto vienetui taikomus nusidėvėjimo normatyvus, užtikrinant, kad investicijų projektui, kurį patvirtinantis Tarybos nutarimas numato papildomas sąlygas dėl Europos Sąjungos paramos priskyrimo, skirta Europos Sąjungos parama pilna apimtimi būtų įvertinta skaičiuojant reguliuojamas gamtinių dujų kainas Lietuvos ir Europos Sąjungos vartotojams, tačiau negali viršyti Lietuvos ir Europos Sąjungos vartotojams priskiriamo konkretaus turto vieneto paslaugai vertės;“
.	Pakeisti Aprašo 19.5 papunktį ir jį išdėstyti taip:
„.  jeigu iki Aprašo įsigaliojimo dienos įsigytų ilgalaikio turto vienetams buvo taikomi kiti nusidėvėjimo normatyvai, nei nurodyti Aprašo 3 priede, šiems ilgalaikio turto vienetams Aprašo 3 priede nustatyti ilgalaikio turto nusidėvėjimo (amortizacijos) normatyvai taikomi šio ilgalaikio turto 2018 m. gruodžio 31 d. likutinei vertei, kuri vadovaujantis Aprašo 19 punkte nustatytais nusidėvėjimo (amortizacijos) skaičiavimo principais nudėvima per likusį turto naudingo tarnavimo laiką;“
.	Pakeisti Aprašo 29.5 papunktį ir jį išdėstyti taip:
„. patirtas palūkanų sąnaudas, išskyrus:
. sąnaudas, nurodytas Valstybės reguliuojamų kainų gamtinių dujų sektoriuje nustatymo metodikoje, patvirtintoje Tarybos 2013 m. rugsėjo 13 d. nutarimu Nr. O3-367 „Dėl Valstybės reguliuojamų kainų gamtinių dujų sektoriuje nustatymo metodikos patvirtinimo“ (toliau – Metodika), ir sąnaudas, kurios reikalingos padengti apyvartinių lėšų trūkumą vykdant Lietuvos Respublikos Vyriausybės 2020 m. kovo 16 d. pasitarimo sprendimo (protokolo Nr. 14) priede numatytas priemones, kartu atsižvelgiant į įtrauktų į Sąrašą vartotojų ir (ar) sistemos naudotojų, įskaitant ir gamtinių dujų tiekimo įmones, kurios yra sudariusios gamtinių dujų pirkimo-pardavimo ir paslaugų teikimo sutartis, mokestinių prievolių atidėjimą per laikotarpį nuo Lietuvos Respublikos Vyriausybės paskelbto karantino Lietuvos Respublikos teritorijoje pradžios iki karantino Lietuvos Respublikos teritorijoje atšaukimo ir du mėnesius po jo. Reguliuojamų kainų paslaugoms (produktams) ir atitinkamiems verslo vienetams gali būti priskiriamos tiek jau sudarytų paskolų, tiek naujų Lietuvos Respublikos teritorijoje paskelbto karantino laikotarpiu sudarytų trumpalaikių paskolų (iki vienerių metų), skirtų subalansuoti gamtinių dujų įmonės finansinius srautus Lietuvos Respublikos teritorijoje paskelbto karantino laikotarpiu, palūkanų sąnaudos. Reguliuojamų kainų paslaugoms (produktams) ir atitinkantiems verslo vienetams draudžiama priskirti minėtų paskolų palūkanų dalį, viršijančią Lietuvos banko skelbiamų nefinansinėms korporacijoms (bendrovėms) suteiktų naujų paskolų eurais, kurių trukmė trumpesnė nei vieneri metai, atitinkamo mėnesio palūkanų normų vidurkį. Palūkanų normų vidurkis vertinamas atsižvelgiant į gamtinių dujų įmonės naujai sudarytos paskolų sutarties datą;
. pagrįstas palūkanų sąnaudas, susijusias su kompensacijomis, mokamomis kitų šalių perdavimo sistemos operatoriams pagal nacionalinių reguliavimo institucijų ir (ar) Energetikos reguliavimo institucijų bendradarbiavimo agentūros (ACER) sprendimus dėl tarpvalstybinio sąnaudų paskirstymo pagal 2013 m. balandžio 17 d. Europos Parlamento ir Tarybos Reglamentą (ES) Nr. 347/2013 dėl transeuropinės energetikos infrastruktūros gairių, įgyvendinant Europos Sąjungos bendro intereso projektus (angl. Projects of Common Interest, PCI), kai tokių kompensacijų vertė nėra įtraukiama į reguliuojamąją turto vertę.“
. Papildyti Aprašą 29.211 papunkčiu ir jį išdėstyti taip:
„. nusidėvėjimo (amortizacijos) sąnaudas nuo kompensacijų, mokamų kitų šalių operatoriams pagal nacionalinių reguliavimo institucijų ir (ar) Energetikos reguliavimo institucijų bendradarbiavimo agentūros (ACER) sprendimus dėl tarpvalstybinio sąnaudų paskirstymo pagal 2013 m. balandžio 17 d. Europos Parlamento ir Tarybos Reglamentą (ES) Nr. 347/2013 dėl transeuropinės energetikos infrastruktūros gairių, įgyvendinant Europos Sąjungos bendro intereso projektus (angl. Projects of Common Interest, PCI).“
.	Papildyti Aprašą 331 punktu ir jį išdėstyti taip:
„. Jei gamtinių dujų įmonė išsinuomotą turtą, vadovaudamasi Tarptautiniais apskaitos standartais, apskaito ilgalaikiame turte, tai patirtos šio ilgalaikio turto ataskaitinio laikotarpio nuomos išlaidos pripažįstamos to ataskaitinio laikotarpio nuomos sąnaudomis. Šios sąnaudos paskirstomos reguliuojamų kainų paslaugoms (produktams) ir atitinkamiems verslo vienetams, į kurių sudėtį įeina reguliuojamų kainų paslaugos (produktai), laikantis priežastingumo principo ir vadovaujantis Aprašo 21 punkte numatyta tvarka.“
.	Papildyti Aprašą 40.11 papunkčiu ir jį išdėstyti taip:
„. paskirstymo kriterijų sąrašas, kuriame nurodyta kiekvieno paskirstymo kriterijaus vertė, taikymo sritis (kokiam (-iems) objektui (-ams) (sąnaudoms, ilgalaikiam turtui) paskirstyti konkretus sąnaudų paskirstymo kriterijus yra taikomas), kiekvieno paskirstymo kriterijaus trumpas ekonominis pagrindimas.“
.	Pakeisti Aprašo 1 priedą ir jį išdėstyti nauja redakcija (pridedama).
.	Pakeisti Aprašo 3 priedą ir jį išdėstyti nauja redakcija (pridedama).  
.	Pakeisti Aprašo 4 priedą ir jį išdėstyti nauja redakcija (pridedama).  



Tarybos pirmininkas	Renatas Pocius

